KOMISIJOS REGLAMENTAS (EB) Nr. 646/2009
2009 m. liepos 23 d.
kuriuo įgyvendinamos Europos Parlamento ir Tarybos reglamento (EB) Nr. 1177/2003 dėl Bendrijos statistikos apie pajamas ir gyvenimo sąlygas (ES - SPGS) nuostatos dėl šalutinių tikslinių kintamųjų, susijusių su dalijimusi ištekliais namų ūkyje, 2010 m. sąrašo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. birželio 16 d. Europos Parlamento ir Tarybos reglamentą (EB) Nr. 1177/2003 dėl Bendrijos statistikos apie pajamas ir gyvenimo sąlygas (ES-SPGS) (1), ypač į jo 15 straipsnio 2 dalies f punktą,
kadangi:
(1)
Reglamentu (EB) Nr. 1177/2003 sukurta sistemingo Bendrijos statistikos apie pajamas ir gyvenimo sąlygas rengimo sistema, aprėpianti palyginamus ir aktualius skerspjūvio bei išilginio pjūvio duomenis apie pajamas ir skurdo bei socialinės atskirties lygį ir sudėtį nacionaliniu ir Europos Sąjungos lygmenimis.
(2)
Remiantis Reglamento (EB) Nr. 1177/2003 15 straipsnio 2 dalies f punktu, įgyvendinimo priemonės yra būtinos šalutinių tikslinių sričių ir kintamųjų, kurie kiekvienais metais įtraukiami į ES-SPGS skerspjūvio komponentą, sąrašui sudaryti. Turėtų būti sudarytas į dalijimosi ištekliais namų ūkyje modulį įtrauktas 2010 m. šalutinių tikslinių kintamųjų ir atitinkamų kintamųjų kodų bei apibrėžčių sąrašas.
(3)
Šiame reglamente nustatytos priemonės atitinka Tarybos sprendimu 89/382/EEB, Euratomas (2), įsteigto Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Šalutinių tikslinių kintamųjų, kintamųjų kodų ir 2010 m. dalijimosi ištekliais namų ūkyje modulio apibrėžčių, kurios turi būti įtrauktos į Bendrijos statistikos apie pajamas ir gyvenimo sąlygas (ES - SPGS) skerspjūvio komponentą, sąrašas pateikiamas priede.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2009 m. liepos 23 d.